ھەفتوانە
ھەفتوانە یان ھەفتەوانە ھەفت کوڕی سوڵتان سەھاکن. ئەم ھەفت گەورەپیاوە بە باوەری یارسانیەکان لە نووری خوا خوڵقاندراونەوە. ھەفتوانە بە دوای چوار مەلائیکە٬ ھەفتا و دوو پیر٬ و نەوەد و نۆ پیری شاھۆ یەکم کەسانێک بوونە کە گەیشتوونە بە خزمەتی سوڵتان سەھاک. دایکی ھەفتوانە خاتوون بەشیرەیە کە خوێشکی میر خوسرەو والی لورستان بووە.

ناوەکانی ھەفتوانە 
ناوەکانی ھەفتوانە بریتیە لە:
 سەید موحەممەدی گەورەسوار
 سەید ئەوڵوەفا
 سەید شابدین
 سەید حەبیبشا
 سەید باوەیسی
 سەید ئەحمەدی میر
 سەید مستەفا

گەورەترین کوڕی سوڵتان کە «سەرحەڵقە»ی ئەم جەم بووە سەید موحەممەدی گەورەسوارە کە لە لایەن سوڵتن سەھاک وەکوو «پیری تەخت» ھەڵبژێردرابووە.

بنەماڵەکان 
لە ھەفتوانە سەید شابدین و سەید حەبیبشا ھاوسەرگیریان نەکردووە و بنەماڵەیەکیان دانەمەزراندووە. بەڵام سەید باوەیسی٬ سەید مستەفا٬ سەید موحەممەدی گەورەسوار و سەید ئەوڵوەفا ھاوسەرگیریان کردووە و ژنیان ماڕە کردووە. لە سەید موحەممەدی گەورەسوار کە زەینەب خاتوون کچی میر خوسرەوی ماڕە کرد شائیبراھیم (لە ھەفت تەن) و لە سەید ئەوڵوەفا سەید خامووش لە دایک بوو کە بابی بنەماڵەکانی شائیبراھیمی و خامووشین. سێ کەسی دێکەیش لە سەید باوەیسی بنەماڵەی حاجی باوەیسی (باوەیسی)٬ لە سەید ئەحمەدی میر بنەماڵەی میرسۆری و لە سەید مستەفایش بنەماڵەی مستەفایی بە جێ ماوە.

سەرچاوەکان 

یارسان